钦定古今图书集成/明伦汇编/官常典/第733卷 > 盛昭
## 钦定古今图书集成/明伦汇编/官常典/第733卷 > 盛昭

按《元史忠义传》：“‘昭字克明，归德人。由儒学官累迁淮
南行省照磨。会诏使往高邮，不得达而还，谬称贼已
迎拜，但乞名爵耳’。行省不虞其欺，乃遣昭入高邮，授
所与士诚官。士诚拒不听，拘诸舟中。昭语所从吏曰：
‘吾之止此，有死而已’。既而官军逼高邮，士诚授昭以
兵，使出拒官军。昭叱曰：‘吾奉命招谕汝，汝拘留诏使，
罪不容斩，又欲吾从汝为贼耶’？”大骂不绝口。贼怒，先
剜其臂肉，而后磔之。